ཇུ་རུ་སི་ལམ་དེ་ནི་ཇིའུ་ཆོས་ལུགས་དང་ཁ་ཆེ་ཆོས་ལུགས།དེ་བཞིན་ཡེ་ཤུ་ཆོས་ལུགས་བཅས་ཀྱིས་གནས་རྩ་ཆེན་ལ་བརྩི་ཡི་ཡོད་པ་དང་།ད་ལྟའི་ཆར་ཇིའུ་ཆོས་ལུགས་ཡིན་པའི་ཨཱི་ཛེ་རིལ་རྒྱལ་ཁབ་དང་ཁ་ཆེ་ཆོས་ལུགས་ཀྱི་རྒྱལ་ཁབ་པེ་ལི་སེ་ཐན་གཉིས་ཀྱིས་གྲོང་ཁྱེར་དེའི་བདག་དབང་ལ་རྩོད་ཀྱི་ཡོད་པས།རྩོད་རྙོག་དེ་ཞི་བའི་ངང་སེལ་ཆེད་དུ་གྲོས་མོལ་གྱི་བརྒྱུད་རིམ་འགྲོ་བཞིན་ཡོད་ཀྱང་།སྲིད་འཛིན་ཊོམ་གྱིས་ཨི་ཛེ་རིལ་གྱི་རྒྱབ་ལ་ལངས་ནས་གྲོང་ཁྱེར་དེ་རྒྱལ་ཁབ་དེའི་རྒྱལ་སར་ངོས་འཛིན་བྱས་རྐྱེན།དཀྱིལ་ཤར་ཡུལ་གྲུའི་བརྟན་ལྷིང་ལ་ཉེན་ཚབས་ཆེན་པོ་བཟོས་པའི་སྐྱོན་བརྗོད་བྱེད་མཁན་མང་པོ་ཡོད་འདུགསྤྱིར་བཏང་ཨ་རིའི་སྲིད་འཛིན་འོས་བསྡུའི་ཁྱབ་བསྒྲགས་ལས་འགུལ་སྐབས།ཊོམ་གྱིས་ཨ་རིའི་ནང་ཇིའུ་མི་རིགས་མང་པོ་ཡོད་པས།འོས་ཤོག་ཐོབ་ཆེད་དུ་ཇེ་རུ་སི་ལམ་དེ་ཨི་ཛེ་རིལ་གྱི་རྒྱལ་སར་ངོས་འཛིན་བྱ་རྒྱུ་ཁས་ལེན་བྱས་ཡོད་འདུགའོན་ཀྱང་ཊོམ་གྱི་ཐག་གཅོད་དེར་ངོས་འཛིན་དང་དགའ་བསུ་མངོན་གསལ་དོད་པོ་བྱེད་མཁན་ཨི་ཛེ་རིལ་རྒྱལ་ཁབ་ལས་མེད་ཁར།ཨ་རབ་མཉམ་འབྲེལ་རྒྱལ་ཁབ་དང་མཉམ་འབྲེལ་རྒྱལ་ཁབ་ནས་ཊོམ་གྱི་ཐག་གཅོད་དེར།ངོ་རྒོལ་བྱས་ཡོད་ཀྱང་ཊོམ་གྱིས་ཐག་གཅོད་དེ་ཕྱིར་འཐེན་མ་བྱས་པར།དངོས་སུ་ལག་ལེན་བསྟར་ཡོད་པ་རེད་པས།གནད་དོན་དེ་ལ་བརྟེན་ནས་ཁ་ཆེའི་རྒྱལ་ཁབ་ཁག་དང་ཨི་ཛེ་རིལ་བར།དེ་བཞིན་ཁ་ཆེའི་རྒྱལ་ཁབ་དང་ཨ་རི་བར་གྱི་འབྲེལ་ལམ་སྡུག་ཏུ་འགྲོ་ཉེན་ཡོད་པ་རེད།།